11 студзеня 1995 прэзідэнт Польшчы Лех Валэнса пасмяротна адзначыў “дабраахвотніка ў Асвенцым” Камандорскім крыжом Ордэна Адраджэння Польшчы. Вядомы англійскі гісторык Майкл Фут у кнізе “Six Faces of Courage” (2003) уключыў нашага героя ў лік шасці самых адважных людзей, якія змагаліся ў руху Супраціву падчас Другой сусветнай вайны. У ліпені 2006 прэзідэнт Польшчы Лех Качынскі пасмяротна адзначыў яго Ордэнам Белага арла — найвышэйшай узнагародай Польшчы.